Köszönöm, hogy a mai naptól kezdve hozzád tartozhatok,
mert örök életet, üdvösséget* nyertem
a Krisztusba vetett hitem megvallása által.
Az én Atyám a szőlőműves, Jézus a szőlőtő, én a szőlővessző. Az Atya kertjében nem teremhetnek rendellenes sejtek, rákos daganatok, mert Jézus nem táplálja, nem ad életet e sejteknek. Ezek a sejtek elszáradnak, mert levágatnak az élet forrásáról; megsemmisülnek a testemben. Én az igazi szőlőtőn maradok. Jézus élete van bennem, mely a Mindenható teremtő ereje és örök szeretete által olyan tökéletes és egészséges sejteket teremt testemben, amelyek az Ő örök életét és dicsőségét hirdetik. (Ján. 15,1–5.)
Csomóknak és daganatoknak nem adok többé helyet a testemben, mert nincs joguk a testemhez. A múlt dolgai közé tartoznak, mert Isten akaratából kiszabadultam a sötétség hatalmából. (Kol. 1,13.)
Testem minden szerve és sejtje abban a tökéletességben működik, ahogy azt Isten megtervezte és teremtette. Megtiltom a testemben a rendellenességet és a hibás működést Jézus nevében. (1Móz. 1,26. 27. 31.)
Atyám, a Te Igéd részemmé, a testem szerves részévé vált; a Te Igéd testté lett bennem. A Te szent Igéd a testem vérkeringési rendszerében áramlik. Ahogy a Te Igéd az ereimben áramlik, eljut testem minden szervéhez, minden sejtjéhez. A Te életed szent ritmusát veri a szívem, szent életet juttatva a testem szerveihez és sejtjeihez. Ez a szent és minden erővel teljes élet visszaállítja és újjáépíti, megújítja testemet, mivel Te elküldted az Igédet és meggyógyítottál engem. (Ésa. 55,10. 11. Zsolt. 107,20.)
Ahogy a Te Igéd megnyilvánul bennem, minden rendellenes sejt nyomtalanul eltűnik a testemben. A daganatok, csomók és izületi problémák a múlté, mert Isten erejét az ellenség nem állhatja. Követelem a csontjaimtól és izületeimtől a tökéletes működést, Jézus szent nevében. (Márk 11,23. Mát. 17,20. Ján. 14,13.)
Isten és az Ő kegyelmességének Igéje — aki az Úr Jézus Krisztus — felépít és meggyógyít engem, és romolhatatlan örökséget ad nékem minden megszenteltek között. (Csel. 20,32.)
(Az orvostudomány szerint gyógyíthatatlan betegségek esetén javasolt hangosan elmondani,
naponta legalább háromszor, de erősödő tünetek esetén többször.
Az elveszettet megkeresem, és az eluzöttet visszahozom, a megtöröttet kötözgetem, a beteget megerősítem és meggyógyítom. (Ezék. 34,16.)
Isten Igéje, amit most kimondtam a számmal, szellem és élet a számomra, teljes az Ő erejével. Az Ő Igéje élő és ható, minden erővel teljes, megerősít, fejleszt, felépít, irányít és meggyógyít. Ahogy kimondom Isten Igéjét, amely élesebb minden kétélű fegyvernél, behatol a testembe, az ereimbe, a csontjaimba, az izületeimbe. (Zsid. 4,12.) A mindenható Isten csodálatos Igéje életet és gyógyulást hoz egész testemnek. Övé a dicsőség mindörökké!